प्रदेश प्रवक्ता ने कहा कि किसान और गरीब भाजपा सरकार की प्राथमिकता में हैं। किसानों को लाभ देने के लिये भाजपा सरकार ने फसल आधारित भुगतान योजना भी शुरू की है। कृषि कार्य के लिए ट्यूबवेल के बिल का हर महीने भुगतान करने वाले किसानों को बिल में 5 फीसदी की छूट भी दी जा रही है। प्रदेश प्रवक्ता डा. चन्द्रमोहन ने कहा कि ट्यूबवेल सरचार्ज माफी योजना से 57 हजार से अधिक किसानों को फायदा हुआ है। वहीं दूसरी ओर इससे कुल 112 करोड़ का राजस्व भी पावर कारपोरेशन को हुआ है। अगले तीन सालों तक सभी गांवों में खुले तारों को हटाकर उनके स्थान पर एबी कंडक्टर लगाने की योजना पर भी सरकार काम कर रही है। इससे किसानों और ग्रामीणों को निर्बाध रूप से पर्याप्त बिजली मिल सकेगी।